Legend of Halemano. 251 



Hoi mai kaua e hoopumehana, 

 Ka makamaka o ia aina makiia ole. 



A pau ke oli ana a Halemano, pehi aku la i ke kilu, pa aku la ka pahu, helu mai 

 la ka helu ai, alua. Lalau hou o Halemano i ke kilu a paa no i ka lima, nana aku i ka 

 wahine a o ka halokoloko mai o na waimaka, hu mai la ke aloha ia Halemano, no ka no- 

 ho ana me ka wahine i Uluomalama, i Waiakea, ma Hilo. Oli aku la o Halemano, me 

 ka waimaka e nuu ana i ka lima, penei : 



Nolio i Hilo i o maua hale — e, 



He hale noho i Panaewa e ; 



Maewaewa i ka hale kuleana ole, 



Hookahi no kuleana o kuu kino e. 



He kini, he lehu, kahawai o Hilo e, 



Pali kui ka hale a ke aloha i alo ai. 



Auwe kuu wahine o na lehua o Mokupane! 



O ia lehua pauku me ka hala e, 



Hala ka ukana a ke aloha o ka leo. 



Hele kunihi ka ua ma Leleiwi, 



Kokolo hele i na hala o Pomaikai, 



Akahi la a ke aloha i pepehi ai. 



Auwe ! Kuu wahine — a ! 



Kuu wahine mai ke kawa lele o Piikea ; 



Mai ka wai lumalumai kanaka o Wailuku, 



A kaua i alo aku ai i na pali kinikini o Hilo, 



O ia mau pali anoano kanaka ole, 



Hoolaukanaka i ka wahine — e ! 



Kuu wahine hoi e ! 



A pau ke oli ana a Halemano, pehi aku la ia i ke kilu pa i ka pahu, helu ekolu. 



Lalau hou i ke kilu a paa i ka lima, nana aku la o Halemano ia Kikekaala, he okoa kona 



kii a me kona kulana, he hele ma Ewa ma kahi o ke kikane, a nana aku la hoi ia Kama- 



lalawalu, he keu ae ia mamua o na wahine a pau i loko o ia anaina kilu, "he oioi no Maui 



Hikina." Nolaila, komo aku la no ka iini ia Kamalalawalu, a kau aku la no o Halemano 



i keia mele nona, penei : 



He anu au la he koekoe, 



Ma ko poll au e ke aloha e. 



Holo i Kalena ia uka o Haleauau, 



Ka nahele anu i Wahiawa e. 



He wa olelo na ka noe i Kaala, 



Ke huea mai la e ke kehau, 



Ka noenoe aala a ke kupukupu o Lihue. 



He hue wahahee na ke anu i Waikoloa, 



Hookolo ke aloha me ka waimaka, 



Hoao ae la me Kalena i Haleauau, 



